Σπύρος Παπαβασιλείου

Ο Σπύρος Παπαβασιλείου (1940 - 13 Απριλίου 2009) ήταν Έλληνας λαϊκός συνθέτης και διευθυντής ορχήστρας.

Βίος
Ο Σπύρος Παπαβασιλείου γεννήθηκε το 1940 στην Πάτρα. Γιος τραγουδιστή του ελαφρού τραγουδιού, σπούδασε στο Ωδείο κι από τα 12 του συμμετείχε στην μπάντα Πατρών. Εκεί έμαθε να παίζει κλαρίνο. Μέχρι τα 16 είχε μάθει και πιάνο, τόσο ώστε να ενταχθεί στην ορχήστρα ενός κέντρου όπου τραγουδούσε ο πατέρας του. Λίγο αργότερα έφτιαξε και το δικό του κουαρτέτο με το οποίο περιόδευαν παίζοντας σκοπούς της εποχής.
Στην Αθήνα ήλθε υπηρετώντας στην μπάντα της Αεροπορίας οπότε τον άκουσε ένας σμηνίας και τον σύστησε στην ορχήστρα ενός καμπαρέ. Τελειώνοντας τον στρατό, τον σύστησαν στον Γιώργο Κατσαρό που τον πήρε στην ορχήστρα του για τα επόμενα 10 χρόνια. Ταυτόχρονα ασχολήθηκε και με τις ενορχηστρώσεις. Από το 1973 άρχισε να ενορχηστρώνει και να διευθύνει, ως μαέστρος πλέον της ελαφράς ορχήστρας της ΕΡΤ, τραγούδια που διακρίνονταν στο φεστιβάλ της Θεσσαλονίκης. Εργάστηκε και με δικές του ορχήστρες σε νυχτερινά κέντρα και σχήματα: Πρωτοεμφανίστηκε ως μαέστρος κοσμικών Κέντρων, το 1971 στην «Παλιά Αθήνα»και ακολούθησε η  «Νεράιδα», «Μοστρού», «Βράχος», «Στορκ». 
Τραγούδια άρχισε να γραφει από το 1967. Το πρώτο που δισκογραφήθηκε ήταν το «Μάτια μου μελένια». Το ερμήνευε το ντουέτο της Μιράντας και της Μπέτυς Δήμα.

Δισκογραφία
 «Δημητρης Μητροπάνος», πρώτος προσωπικός, 1971 (Φιλί φιλί σε ανάστησα, Πέρασε το καλοκαίρι, Το παλιόπαιδο, Ο Αλή πασάς, Κλαίει απόψε η γειτονιά)
 «Πικρά κι ανθρώπινα», το 1976
 «Παράπονο», 1979 (τρία τραγούδια έχει εδώ ο Παπαβασιλείου:Παράπονο, Μη μιλάς)
 «Τα φώτα χαμηλώστε», το 1979
 «Λαϊκά του σήμερα», το 1980 με τον Μητροπάνο(Όπου παν οι πολλοί)
 «Τα ρωμαϊκά», 1981
 «Λαϊκές στιγμές», το 1983 με τον Μητροπάνο
 «Της Αθηνοελλάδας τα τραγούδια», 1985 
 «Εσύ θα είσαι το τραγούδι μου», 1985 
 «Στους ανήσυχους δρόμους», 1986 
 «Το δικό μας τραγούδι», 1987 
 «΄Ενας καλεσμένος», 1988 
 «Μεσάνυχτα και κάτι», 1989 
 «Εσύ λέγε με ΄Ερωτα», 1990 
 «Τρελός από αγάπη», 1990 
 «Κρατώ το κορμί σου γυμνό», 1991 
 «Και τί δεν είσαι», 1991 
 «Θα σε μάθω εγώ να πετάς», 1992  
 «Στη φυλή του μυστηρίου», 1997
Μεταξύ των επιτυχιών του -συνολικά έγραψε 600 λαϊκά τραγούδια- που ερμήνευσαν οι Δημήτρης Μητροπάνος, Βίκυ Μοσχολιού, Στράτος Διονυσίου, Δημήτρης Κοντολάζος, Κατερίνα Στανίση, Άννα Βίσση, Μαρινέλλα, Γιάννης Πάριος, Αντώνης Καλογιάννης, Τζένη Βάνου, Λευτέρης Μυτιληναίος, Γιώργος Γερολυμάτος, Ρίτα Σακελλαρίου, Νότης Σφακιανάκης είναι και τα:
«Κλαίει απόψε η γειτονιά», «Σ΄ αγαπώ σαν αμαρτία», "Καλοκαίρια και χειμώνες", «Πήρα ένα γράμμα της», «`Αστα φίλε παραείναι», "Φιλί, φιλί σ' ανάστησα", Μακάρι να πίστευε, «Πέσε κάτω και θα δεις», «Είμαστε άρρωστοι κι οι δυο», «Ο βιοπαλαιστής», «Κυρα-ζωή», «Μη ρωτάς γιατί», «Τρελός από αγάπη», «`Αστα και μην τα ρωτάς», «Δηλητήριο», «Τώρα που τραγουδάω», «Δεν έχω καιρό», «Δρόμοι σκονισμένοι», «Θά  ρθω μεσάνυχτα», «Κλαίω τον κόσμο τον πικρό» κ.λπ.

Πηγές
Ο κόσμος δεν τον ήξερε αλλά τον τραγουδούσε
Σπύρος Παπαβασιλείου (Συνθέτης) 

Κατηγορία:Λαϊκοί συνθέτες